ВЪПРОСИ И ОТГОВОРИ ПО ПРОЦЕДУРА

BG161PO003-2.1.13 „ТЕХНОЛОГИЧНА МОДЕРНИЗАЦИЯ В МАЛКИ И СРЕДНИ ПРЕДПРИЯТИЯ“
ОТГОВОРИ НА ВЪПРОСИ № 1 и 2,
ПОЛУЧЕНИ В ПЕРИОДА 19.09.2011 г. – 20.09.2011 г.
И ПУБЛИКУВАНИ НА 03.10.2011 г.
ВЪПРОС № 1)
Искам да попитам може ли с фирмата, с която работим съвместно да участваме по тази схема за закупуване на оборудване-индукционна пещ и машина за непрекъснато  разливане на стомана и консултантски услуги. Има събрани повече от три оферти както и подписани споразумения за закупуване.

Поздрави!

доц. д-р Валентин Манолов
19.09.2011 г.
ОТГОВОР № 1)

Уважаеми доц. Манолов,

Съгласно т. 1.7 от Насоките за кандидатстване, по настоящата процедура за подбор на проекти кандидатите участват индивидуално, а не съвместно с партньорски или други организации.
Следва да обърнете внимание на следните специфични условия за допустимост на кандидатите:

· Кандидатите следва да развиват основната си икономическа дейност в следните допустими сектори/раздели/кодове съгласно Класификацията на икономическите дейности 2008 г. (Приложение С към Насоките за кандидатстване):

 Сектор C „Преработваща промишленост”
 Сектор J „Създаване и разпространение на информация и творчески продукти; далекосъобщения” – само кодове на основна икономическа дейност от разделите:
- J61 „Далекосъобщения”;

- J62 „Дейности в областта на информационните технологии”;

- J63 „Информационни услуги”.

 Сектор М „Професионални дейности и научни изследвания” - само кодове на основна икономическа дейност от раздел М72 „Научноизследователска и развойна дейност”. и същевременно тяхната дейност или дейността, за която кандидатстват да не попада в специфичните критерии за недопустимост на кандидатите (т. 2.1.4. от Насоките).

  Кандидатите трябва да има предвид следните специфични критерии за недопустимост:
· Основната  дейност на кандидата или дейността, за която кандидатства следва да не попада в забранителните режими на Регламент на Комисията (ЕО) № 800/2008 и Регламент (ЕО) № 1998/2006 на Комисията от 15 декември 2006 г., изрично посочени в т. 2.1.4. от Насоките за кандидитстване и по-специално, дейности в стоманодобивния сектор. 
Във връзка с запитването ви относно събрани повече от три оферти както и подписани споразумения за закупуване, Ви информираме следното:  
· Недопустими по процедурата са дейности, чието изпълнение е стартирало преди влизането в сила на договора за безвъзмездна финансова помощ по настоящата процедура, с изключение на дейностите, свързани с предоставянето на консултантски услуги за изготвяне на проектното предложение по процедурата;
· Бенефициентите следва да прилагат задължително процедурите за определяне на изпълнител съгласно условията и реда, предвидени в ПМС № 55/12.03.2007 г., независимо от размера и интензитета на договорената безвъзмездна финансова помощ, като във всички случаи, когато предвидената стойност на разходите за услуги/доставки, включително съфинансирането от страна на бенефициента без ДДС е до 15 000 лева (петнадесет хиляди лева) включително, бенефициентите са длъжни да съберат не по-малко от 3 оферти, които съдържат техническо и финансово предложение, с оглед спазване на принципите за добро финансово управление. При избора на изпълнител/и, бенефициентът задължително прилага Закона за обществените поръчки и нормативните актове по прилагането му в случаите, когато се явява възложител по смисъла на чл. 7 и чл. 14, ал 4. и 5 от Закона за обществените поръчки (ЗОП) и чл.1, ал.4 от Наредбата за възлагане на малки обществени поръчки (НВМОП).

ВЪПРОС № 2)

Уважаеми Дами/Господа,
 

Фирмата ни е микропредприятие с код на икономическата дейност 10.86 и регистрация в селска община - с. Селановци, общ. Оряхово, обл. Враца.
 

Моля да ни кажете дали проекта ни за изграждане на фабрика за детски храни е допустим при Вас или сме по 123 мярка на ОПРСР!
 

Благодарим Ви предварително.
 

Нашето мнение е, че сме по-скоро за програмата за развитие на селските райони, но бихме искали да сме сигурни и затова Ви адаваме този въпрос.
 

Поздрави,
 
Николай Зехирев
управител
"ЗАВОД ЗА ДЕТСКИ ХРАНИ" ООД 
20.09.2011 г.
ОТГОВОР № 2)

Уважаеми г-н Зехирев

Съгласно Насоките за кандидатстване, т. 2.1.4. 2) а. недопустими по настоящата процедура са микропредприятия по смисъла на чл. 3-4 от Закона за малките и средните предприятия, които имат седалище или клон със седалище на територията на община, посочена в Приложение № 2 към Наредба № 29/2008 г., издадена от министъра на земеделието и храните и заявили за подпомагане дейности по проекти, които се осъществяват в община на територията на селските райони в Република България - Приложение № 2 към Наредба № 29/2008 г. (Приложение Р към Насоките за кандидатстване).
Дружеството, което визирате, е микропредприятие със седалище в Община Оряхово, която понастоящем попада в списъка на общините в селски райони.

В случай, че предвиждате проектът за изграждане на фабрика за детски храни, да бъде изграден в община на територията на селските райони в България - с. Селановци, общ. Оряхово, обл. Враца, то той ще бъде недопустим за финансиране по Оперативна програма „Развитие на конкурентоспособността на българската икономика” 2007-2013, открита процедура за конкурентен подбор на проекти с определен срок за кандидатстване: BG161PO003-2.1.13 „Технологична модернизация в малки и средни предприятия”.
